google/wiki40b huggingface dataset:
ISO 9000

ISO 9000 je jednak rad základných noriem manažérstva kvality Medzinárodnej organizácie pre normalizáciu a jednak jedna z noriem tohto radu (na Slovensku má názov STN EN ISO 9000:2000).

Rad noriem ISO 9000

Normy ISO 9000 a nasl. obsahujú súbor odporúčaní, čo a ako sa má pri manažérstve kvality dokumentovať. Zároveň je tým zadefinovaný v súčasnosti už medzinárodne uznaný štandard, umožňujúci jednoduchšie a prehľadnejšie riadenie firiem - najmä v medzinárodnom prostredí - a to pomocou zavedenia rovnakého etalónu pre kvalitu v pôvodne rozdielnych prostrediach s rozdielnymi prístupmi k práci a riadeniu.
Pôvodné normy ISO 9000 a nasl. urobili prvý krok k „poriadku“ vo firmách. Skúsenosť však ukázala, že firmy si vybudovali dokumentáciu k svojej výrobe, a hoci audit na ISO 9000 bol vyhodnotený ako OK, ľudia vytvorené príručky len zriedka používali a len málokedy vyplňovali preddefinované formuláre. Preto sa prikročilo k ďalšiemu stupňu: k procesom. Normy ISO 9000:2000 a nasl. sú už procesne orientované, čo znamená, že pri audite sa kontroluje nielen to, či je polovýrobný alebo vývojový proces zadefinovaný, ale aj to, či sa dodržiava.

EN ISO 9000

Základný dokument definujúci pojmy, princíp a základné ciele manažérstva kvality. Norma ISO 9000:2000 (procesne orientovaná) bola v roku 2005 prepracovaná, čo viedlo k pozmeneniu a upresneniu štandardov ISO 9001:2000, ISO 19011:2002 a k zverejneniu ISO 9000:2005.

EN ISO 9004

Obsahuje návody pre efektívne manažérstvo kvality.

EN ISO 19011

Obsahuje návod na vykonávanie interných auditov.
Mont-le-Vignoble

Poloha

Obec má rozlohu 4,12 km². Najvyšší bod je položený 395 m n. m. a najnižší bod 223 m n. m.

Obyvateľstvo

Počet obyvateľov obce je 391 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Miriam Žiaková

Mgr. Miriam Žiaková (* 8. decembra 1969) slovenská novinárka. Absolventka UK Bratislava.
Pracovala na Okresnom úrade v Prievidzi, v Rádiu Beta Bojnice ako moderátorka, od roku 1999 do roku 2006 pracovala v TV Markíza postupne ako redaktorka spravodajstva a moderátorka nočných správ, a ako vedúca vydania TN. Od roku 2006 do roku 2008 pracovala v Slovenskej televízii, postupne ako vedúca vydania TN, zástupkyňa šéfredaktora Hlavnej redakcie spravodajstva, športu a publicistiky, a ako vedúca útvaru komunikácie STV. Od roku 2008 do roku 2010 bola šéfredaktorka týždenníka Markíza. Od roku 2010 do roku 2012 pracovala na Ministerstve školstva, vedy, výskumu a športu SR ako riaditeľka odboru masmediálnej politiky a súčasne hovorkyňa. Neskôr pracovala na Ministerstve vnútra SR, Prezídiu Hasičského a záchranného zboru na komunikačnom oddelení. Od júna 2013 do júla 2014 pôsobila ako šéfredaktorka webu Slovenského futbalového zväzu a vedúca protokolu. Od marca 2013 pôsobila ako hovorkyňa Fondu národného majetku SR a súčasne od júla 2014 aj ako hovorkyňa Ministerstva hospodárstva SR. Od apríla 2016 je hovorkyňa spoločnosti Jadrová a vyraďovacia spoločnosť, a.s.
Martyn Rooney

Peking 2008

Na Letných olympijských hrách 2008 v Pekingu skončil v disciplíne behu 400 metrov na šiestom mieste výkonom 45,12 s. K tretiemu miestu Davida Nevilla mu chýbalo 32 stotín sekundy.
Železničná trať Vranovice – Pohořelice

Železničná trať Vranovice – Pohořelice (v cestovnom poriadku pre cestujúcich naposledy označená číslom 253, do 80. rokov označením 25d) je jednokoľajová vlečka o dĺžke 8 km. Pôvodne išlo o regionálnu dráhu, na ktorej bola osobná doprava prevádzkovaná v rokoch 1895-2008.

História a súčasnosť

Doprava na dráhe bola zahájená 17. septembra 1895.
Pred zastavením dopravy bola pravidelná osobná doprava na trati prevádzkovaná iba v pracovné dni. K jej zastaveniu došlo 12. decembra 2008. V nákladnej doprave je od cestovného poriadku 2008/09 vedený jeden pár manipulačných nákladných vlakov denne. V roku 2012 bola dráha preradená do kategórie vlečiek.
Od roku 2011 sú na trati pri rôznych príležitostiach (Mikulášske jazdy, Deň železnice, výročie trate, a pod.) poriadané mimoriadné verejné jazdy motorových aj parných vlakov.
Bayencourt

Poloha

Obec má rozlohu 1,84 km². Najvyšší bod je položený 157 m n. m. a najnižší bod 110 m n. m.

Obyvateľstvo

Počet obyvateľov obce je 83 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Božská komédia

Božská komédia (tal. La Divina Commedia) je rozsiahle literárne dielo talianskeho básnika Danteho Alighieriho, jedno z najvýznamnejších diel svetovej literatúry. Vzniklo pravdepodobne v rokoch 1304 – 1321. V samotnej Božskej komédii Dante uvádza, že sa dej odohráva na Veľkú noc roku 1300. Najprv sa dielo volalo „Komédia“, prívlastok „Božská“ jej priradil až známy taliansky básnik Bocaccio (bokačo).
Skladá sa z troch častí: Peklo (tal. Inferno), Očistec (tal. Purgatorio) a Raj (tal. Paradiso). Každá časť končí slovom „hviezdy“.
Každá časť má 33 básní + 1 ako úvod.
Je napísaná pomocou tercín, v pôvodnom jazyku je zložená z 11-slabičných veršov.

Peklo

Dante vstúpi do pekla (v polovici svojho života - 35 rokov), kde ho sprevádza autor Publius Vergilius Maro (dielo: Enea).
Peklo je rozdelené na tzv. kruhy; je to vlastne veľký kužeľ, na ktorého dne sídli Lucifer, ktorý s troma hlavami požiera najväčších hriešnikov - zradcov. Kruh, v ktorom sa nachádzajú zradcovia, sa volá Caina (Kain a Ábel).
Existuje aj antinferno (predpeklie), v ktorom sa nachádzajú „Nerozhodní“ (napr. pápež Celestín V., ktorý sa vzdal svojej funkcie a uvoľnil miesto zlému pápežovi Bonifácovi VIII.), ktorí podľa Danteho nemajú ani len právo na to, aby boli v pekle.

Očistec

V očistci Danteho sprevádza znova Vergilius. Očistec je zoradený podľa siedmich smrteľných hriechov: pýcha, závisť, hnev, lenivosť, lakomstvo, obžerstvo, smilstvo.
Dané uvedené hriechy sú zoradené od najľahšieho po najhorší.

Raj

V Raji Danteho sprevádza jeho platonická láska Beatrice.
Vlajka Nemecka

Vlajka Nemecka pozostáva z troch vodorovných pruhov farieb čierna, červená a zlatá. Existuje od roku 1949.

História vlajok Nemecka

V roku 1871, keď sa po vyhranej vojne s Francúzskom, spojil Severonemecký spolok s ostatnými nemeckými štátmi do jednotného Nemecka pod vládou pruskej dynastie, stala sa vlajkou tohto útvaru trikolóra používaná už od roku 1866 Severonemeckým spolkom (čierna a biela boli farby pruské, červená potom reprezentovala hanzové mesta). Po vzniku republiky sa od 11. 8. 1919 začali vztyčovať v Nemecku vlajky čierno-červeno-žlté, ktoré sa používali už od tridsiatych rokov 19. storočia. Frankfurtský snem (1848) ich dokonca vyhlásil za oficiálne. V roku 1850 ich však zakázal pruský kráľ. Adolf Hitler sa 13.3.1933 vrátil k vlajke cisárskej, spolu s ňou sa ale mohla vztyčovať vlajka NSDAP, tá sa tiež stala 15.9.1935 jedinou nemeckou vlajkou. V septembri 1949 vyhlásená NSR, rovnako tak ako o mesiac neskôr NDR sa vrátili k farbám čierno-červeno-žltej. V NDR bola však vlajka ako taká zavedená až zákonom z roku 1955 (potom čo NDR získala plnú štátnu suverenitu zmluvou zo ZSSR). Pre rozlíšenie vlajok oboch štátov, ktoré navyše patrili k znepriateleným táborom, pridala NDR v roku 1959 na svoju vlajku štátny znak. Po zjednotení Nemecka v roku 1990 vlaje prostá čierno-červeno-žltá trikolóra opäť v celom Nemecku.
Smoľan (mesto)

Dejiny

Mesto vzniklo spojením viacerých osád a dodnes má prevažne atmosféru vidieka a malého mestečka. Počas osmanskej nadvlády veľa jeho obyvateľov prijalo islam, takže aj dnes značnú časť obyvateľov tvoria moslimskí Bulhari, ktorých mnohí označujú názvom Pomaci. V meste sa preto nachádza aj mešita, ktorá pochádza z tureckých čias. Okrem islamskej architektúry je tu aj veľa sakrálnych pamiatok kresťanskej pravoslávnej architektúry, ktoré pochádzajú z obdobia národného obrodenia.
Suchá Belá

Prírodné podmienky

Roklina sa nachádza v severnej časti Slovenského raja v blízkosti turistického centra Podlesok. Celou roklinou preteká rovnomenný potok, ktorý pramení na vrchole a vlieva sa do Veľkej Bielej vody, ktorá je prítokom Hornádu. Roklina dlhá asi 4 km je orientovaná severným smerom a jej najznámejšími vodopádmi sú Okienkový vodopád, Korytový vodopád a Misové vodopády.

Turistika

Suchá Belá je najnavštevovanejšia roklina v tejto oblasti, ako pre svoju prístupnosť, tak aj pre vysokú koncentráciu vodopádov a exponovaných miest na krátkom úseku. Cez roklinu prechádza zelená značka ktorá začína na Podlesku a vychádza na rázcestie Suchá Belá-záver. Prechod roklinou trvá približne 2 hodiny.

Chránené územie

Suchá Belá je národná prírodná rezervácia v správe štátnej ochrany prírody Slovenský raj. Nachádza sa v katastrálnom území obce Hrabušice v okrese Spišská Nová Ves v Košickom kraji. Územie bolo vyhlásené v roku 1964 a novelizované v roku 1976 na rozlohe 153,52 ha. Ochranné pásmo nebolo určené.
Predmetom ochrany je: Krajinný ráz, prírodovedecky významné rastlinné a živočíšne druhy a ich spoločenstvá pre vedeckovýskumné a kultúrno-vlastivedné ciele. Tiesňavovitá dolina v Slovenskom raji - krútňavovité hrnce, vodopády, krasové javy.
Basketbal

Päť chýb hráča

Ak sa hráč dopustí piatich (5) chýb, osobných a/alebo technických, musí byť o tejto skutočnosti oboznámený prvým rozhodcom, a okamžite opustiť stretnutie. Musí byť vystriedaný do tridsať (30) sekúnd. Chyba hráča, ktorý sa predtým dopustil svojej piatej chyby, sa považuje za chybu neaktívneho hráča a udelí sa trénerovi a do zápisu sa uvedie 'B'. Družstvo je v situácii, keď sa každá chyba trestá trestnými hodmi, ak sa dopustilo štyroch (4) chýb v štvrtine. Všetky chyby družstva, ku ktorým došlo počas prestávky stretnutia sa považujú za súčasť tej štvrtiny alebo predĺženia, ktoré nasleduje po prestávke stretnutia. Všetky chyby družstva, ktorých sa družstvo dopustí v ľubovoľnom predĺžení,sa považujú za chyby udelené vo štvrtej štvrtine.
Ak je družstvo je v situácii, keď sa každá chyba trestá trestnými hodmi, všetky nasledujúce osobné chyby, ktorých sa dopustil hráč družstva na hráča súpera, ktorý nehádzal na kôš, budú potrestané miesto vhadzovaním dvomi (2) trestnými hodmi. Ak sa chyby dopustí hráč družstva majúceho živú loptu pod kontrolou, alebo ak má toto družstvo nárok loptu, chyba sa trestá priznaním lopty na vhadzovanie pre súpera.
Hviezdna brána (zariadenie)

Hviezdna brána je fiktívne zariadenie používané v rovnako pomenovaných filmoch a seriáloch. V roku 1928 bola vykopaná v Gíze prof. Langfordom, bola odvezená do USA ľodou Achilles. Pomocou hviezdnej brány je možné prekonávať obrovské vzdialenosti za krátky čas, čo umožňuje prieskum neznámych planét a kultúr.

Princíp fungovania

Hviezdna brána využíva teóriu relativity, ktorú sformuloval Albert Einstein. Vysvetlenie fyzikálnych javov ponúka dokument Stargate: True Science (Hviezdna brána - skutočná veda).
Pri extrémnych podmienkach je možné ohýbať tak čas, ako aj priestor. Týmto spôsobom sa môže na určitý čas vytvoriť tunel, ktorý výrazne skráti vzdialenosť medzi jednotlivými bránami, a tým zníži tiež čas potrebný na prechod z jednej brány do druhej. Cez hviezdnu bránu je možné presúvať audio i video signál, ľudí, zbrane či nebezpečné žiarenie.
Nábožensky a technologicky pokročilá rasa Orájov dokázala v posledných dvoch sériách seriálu Stargate SG1 vytvoriť superbránu (supergate), obrovskú verziu hviezdnej brány umožňujúcej časovo neobmedzené trvanie. Cez túto superbránu boli Orájovia schopní zo vzdialenej galaxie priviesť celú flotilu bojových vesmírnych lodí. Aby bola tak obrovská brána stabilná, je potrebné využiť silu čiernej diery.

História

Sieť hviezdnych brán vytvorili Antikovia, rasa ľudí z dávnych dôb, ktorá bola mimoriadne technologicky vyspelá. Okrem hviezdnych brán vytvorili napríklad lietajúce mesto Atlantídu, prezentované v seriáli Stargate: Atlantis.
Planéta Zem patrila do siete planét, na ktorých bola hviezdna brána postavená. Okolo roku 3000 pred našim letopočtom sa podarilo obyvateľom Egypta zvrhnúť nadvládu Goa’uldov a zasypať hviezdnu bránu. Egyptská brána bola nájdená v roku 1928 a pred začiatkom druhej svetovej vojny prenesená do USA. Zásluhou archeológa Daniela Jacksona sa podarilo rozlúštiť jej potenciál.
Prvá výprava cez hviezdnu bránu bola popísaná v 10. dieli prvej série seriálu Stargate SG1 a odohráva sa v 1945. Oproti všetkým ostatným výpravám bolo na vytáčanie symbolov použité manuálne točenie silou ľudských rúk. Druhá a oveľa známejšia výprava viedla na planétu Abydos. Dej tejto výpravy je znázornený v pôvodnom filme Hviezdna brána, natočenom v roku 1994.

Iris

V úvodnej epizóde seriálu hviezdna brána sa prvýkrát predstavila technológia známa ako Iris. Ide o mimoriadne odolný štít, nepreniknuteľný zbraňami. Iris sa dal aktivovať a deaktivovať z kontrolnej miestnosti. Pre bezpečnosť boli zavedené zvukové kódy umožňujúce zistiť, či sa pokúša prejsť cez bránu priateľ alebo nepriateľ. Okrem ľudských výprav získali zariadenie na odosielanie kódov aj spojenci ako Tokrovia alebo majster Bra'tac.
Ľubica (okres Kežmarok)

Zaľubica (od roku 1996 ulica Pod lesom)

Časť Zaľubica je vzdialená od Ľubice približne 2 kilometre. V minulosti bola súčasťou bývalého vojenského obvodu Javorina, ktorý bol zrušený v roku 2011. Sídlisko s názvom Zaľubica vzniklo v roku 1952 ako hospodársky dvor s bytmi pre zamestnancov poľnohospodárskej správy a pre lesníkov Vojenských lesov a majetkov Kežmarok. 
Do roku 1960 to bola samostatná obec vo VVP Javorina. Nariadením vlády SSR bola pričlenená k obci Ľubica a zároveň vyňatá z VVP Javorina. V roku 1974 bola s obcou Ľubica pričlenená k mestu Kežmarok ako mestská časť Zaľubica. V roku 1992 bola odčlenená spolu s obcou Ľubica od Kežmarku. V roku 1996 po snahe o osamostatnenie bol obecným zastupiteľstvom obce Ľubica a vtedajším starostom zmenený názov z miestnej časti obce na ulicu Pod lesom.
ISO 3166-2:LS

Kódy ISO 3166-2 pre Lesotho identifikujú 10 oblastí (dištriktov). Prvá časť (LS) je medzinárodný kód pre Lesotho, druhá časť pozostáva z jedného veľkého písmena identifikujúceho oblasť.
Benest

Poloha

Obec má rozlohu 21,1 km². Najvyšší bod je položený 192 m n. m. a najnižší bod 132 m n. m.

Obyvateľstvo

Počet obyvateľov obce je 356 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Sébastien-de-Morsent

Poloha

Obec má rozlohu 10,02 km². Najvyšší bod je položený 137 m n. m. a najnižší bod 75 m n. m.

Obyvateľstvo

Počet obyvateľov obce je 4 697 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Petit-Pont

Petit-Pont (Malý most) je kamenný most cez rieku Seinu v Paríži. Spája ostrov Cité (4. obvod) s 5. obvodom na ľavom brehu.

Dejiny

Prvý drevený most v týchto miestach existoval už v rímskej dobe. Jeho názov Malý most sa používal pre odlíšenie od Grand-Pont (Veľký most) (v súčasnosti Pont au Change), ktorý viedol z ostrova Cité cez širšie rameno rieky na pravý breh.
V roku 1185 tu bol postavený nový drevený most, ktorý však zničila povodeň v roku 1196. Medzi rokmi 1200 – 1390 tu bolo postavených postupne päť mostov. V roku 1394 tu dal postaviť ďalší most s tromi oblúkmi Karol VI. Tento most bol obnovený medzi rokmi 1406 – 1416 a vydržal až do 18. storočia. V roku 1718 bol zničený požiarom a o rok neskôr bol nahradený dreveným mostom. V roku 1850 sa začalo so stavbou kamenného mosta, ktorý bol otvorený v roku 1853.

Architektúra

Most je kamenný s jediným oblúkom, jeho celková dĺžka je 32 metrov a šírka 20 metrov (12 m vozovka a 4 m pre každý chodník).
Valentová (Laskár)

Polohopis

Leží severne od obce, na ceste do Rakova. Osada leží uprostred Turčianskej kotliny na pravostrannej terase Turca. Takmer celý kataster bývalej obce je odlesnený.
Sligo (grófstvo)

Geografia

Grófstvo Sligo leží na pobreží Atlantického oceánu na severozápade Írska. Je jednou z najredšie osídlených oblastí Írska. V grófstve ležia jazerá Lough Gara, Lough Gill a Lough Talt.
Sligo je 22. najväčšie z 32 írskych grófstiev (vrátane severoírskych), pričom počtom obyvateľov je 26. najväčšie. Z 5 grófstiev v Connachte je štvrté najväčšie rozlohou a tretie najväčšie počtom obyvateľov. Najvyšší vrch grófstva, Truskmore, dosahuje nadmorskú výšku len 647 m n. m.
Sligo susedí s tromi írskymi grófstvami: s grófstvom Mayo na západe, Roscommon na juhu a juhovýchode a s grófstvom Leitrim na severovýchode.

Írčina

Podľa sčítania 2011 z populácie staršej ako 3 roky (62 640 ľudí) ovládalo írčinu 41,8 % (26 211 obyvateľov). Len niečo vyše tretina z nich (26,7 % – 6 987) írčinu používa iba v školstve, kde je vyučovanie írčiny povinné.
La Baroche-sous-Lucé

Poloha

Obec má rozlohu 22,18 km². Najvyšší bod je položený 238 m n. m. a najnižší bod 117 m n. m.

Obyvateľstvo

Počet obyvateľov obce je 395 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Bouin-Plumoison

Poloha

Obec má rozlohu 6,22 km². Najvyšší bod je položený 128 m n. m. a najnižší bod 17 m n. m.

Obyvateľstvo

Počet obyvateľov obce je 455 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Analyzans

Analyzans je to, čo analyzuje, napríklad výraz dobre zdôvodnená, pravdivá viera v definícii Vedenie je dobre zdôvodnená, pravdivá viera..
Sépiolit

Charakteristika

Tento minerál vytvára práškovité a zemité masy, býva kusový alebo celistvý. Farba sépiolitu býva biela, sivobiela, sivá, modrozelená, niekedy až červená. Lesk je matný, je nepriehľadný.

Vznik

Vyskytuje sa ako produkt druhotnej premeny hadcov (serpentinitov).

Poznávanie

Pomýliť si ho možno napr. s niektorými druhmi nespevneného vápenca. Sépiolit sa však nerozpúšťa v kyseline chlorovodíkovej.
Teatrológia

Teatrológia alebo divadelná veda (z gréc. théatron - divadlo) je umenovedná disciplína, ktorú tvorí divadelná história, divadelná teória, divadelná kritika a divadelná metodológia. Špecifickou zvláštnosťou teatrológie je, že predmet teatrologického výskumu treba rekonštruovať. Artefakt divadla - divadelná inscenácia, v ktorom je určujúci herecký výkon, končí sa poslednou akciou na javisku a zostávajú o ňom už len sprostredkované svedectvá - vo forme kritík, fotografií alebo videozáznamov, zatiaľ čo sám artefakt vo svojej časovej a priestorovej podmienenosti prestal existovať.
Staškov

Poloha

Staškov sa nachádza v centrálnej časti okresu Čadca, v údolí rieky Kysuca. V súčasnosti stavebne prepojená obec s Rakovou, Podvysokou i Olešnou leží na rozhraní Turzovskej vrchoviny a Javorníkov.

Doprava

Obcou prechádza cesta II/487 z Čadce i železničná trať Čadca – Makov.

Kultúrne pamiatky

V obci je rímskokatolícky kostol Navštívenia Panny Márie z roku 1876.
Luzichová

Ochrana

Cieľom ochrany je zachovanie jedinečne modelovaného reliéfu bítešských rúl a grafitických fylitov (mrazové zruby, balvanité sute) a na ňom sa vyskytujúceho prirodzeného suťového lesa, so zvláštnym zreteľom na podporu izolovanej populácie snežienky jarnej a ochranu hniezdiska výra skalného.
Norrois (Marne)

Poloha

Obec má rozlohu 4,14 km². Najvyšší bod je položený 112 m n. m. a najnižší bod 103 m n. m.

Obyvateľstvo

Počet obyvateľov obce je 181 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Who’s Laughing Now

Videoklip

Hudobné video bolo vydané 10. augusta 2011 vo videu je herečka ktorá, hrá malú Jessie J a v škole ju šikanuju. Jessie J hrá vo videu učiteľku, školníka a kuchárku.
Relatívna atómová hmotnosť

Relatívna atómová hmotnosť alebo pomerná atómová hmotnosť je podiel pokojovej hmotnosti atómu nejakého prvku a atómovej hmotnostnej konštanty. Pre jeden atóm približne zodpovedá počtu nukleónov v jadre. Pri prvkoch v prírode je daná pomerným zastúpením izotopov prvku.
Značka: Aᵣ
Základná jednotka: bezrozmerné
Výpočet:  , kde mₐ je pokojová hmotnosť atómu, u je atómová hmotnostná konštanta

Význam

Základný význam pre rozvoj chémie malo zavedenie pojmu atómovej hmotnosti. Číselné hodnoty atómových prvkov sú kontrolované každé dva roky Komisiou pre relatívne atómové hmotnosti a výskyt izotopov. Veľmi presné hodnoty sú známe len u prvkov, ktoré majú len jeden stabilný izotop alebo u prvkov s jedným prevládajúcim izotopom. Prvky, ktoré majú medzi prírodnými izotopmi rádioaktívne nuklidy, majú dopredu danú časovo závislú relatívnu koncentráciu izotopov, a tým aj nepretržite sa meniacu atómonú hmotnosť. Z geologického hľadiska môžu byť prvky chemicky totožné, ale budú sa práve líšiť hodnotou Ar.
Montselgues

Poloha

Montselgues má rozlohu 35,87 km². Najvyšší bod je položený 1 229 m n. m. a najnižší bod 355 m n. m.

Obyvateľstvo

Montselgues má 92 obyvateľov (2009).
Graf vývoja obyvateľstva:
Zdroje: INSEE
Vláda národného porozumenia

Vláda národného porozumenia je označenie prvej federálnej vlády v Česko-Slovensku po Nežnej revolúcii, ktorá mala pripraviť slobodné voľby. Označenie sa používa na Slovensku a v Česku, v niektorých prípadoch však môže označovať aj všeobecne vládu, ktorej cieľom je pripraviť všeobecné voľby po zvrhnutí diktatúry.

Národné vlády národného porozumenia

Okrem federálnej vlády národného porozumenia existovali aj dve národné, v Česku - vedená Petrom Pithartom a na Slovensku - vedená Milanom Čičom.
Synapsidy

Synapsidy (muž. alebo žen. rod) alebo [ak nezahŕňajú cicavce, tak aj:] cicavcovité plazy  (lat. Synapsida; väčšinou sú synonymá aj názvy zverojaštery a teriomorfné praplazy -  pozri vysvetlenie v článku zverojaštery) sú taxón (obyčajne trieda) blanovcov (Amniota). Zahŕňa blanovce najviac príbuzné s cicavcami (a prípadne zahŕňa aj samotné cicavce). 
Ojedinele sa synapsidy (ak zahŕňajú aj cicavce) označujú aj ako cicavce (Mammalia) v (naj)širšom zmysle.

Vzťah k cicavcom

V niektorých (novších) deleniach synapsidy zahŕňajú aj cicavce. V iných deleniach cicavce nezahŕňajú a zahŕňajú teda len tzv. cicavcovité plazy, čo je iný (aj formálny) názov pre synapsidy definované tak, že nezahŕňajú cicavce; cicavce sa vyvinuli z cicavcovitých plazov. Inak povedané: Synapsidy v širšom zmysle pozostávajú z cicavicovitých plazov (čiže synapsíd v užšom zmysle) a cicavcov.

Vzťah k plazom

Či sa synapsidy považujú za plazy, závisí od zvolenej definície pojmu plazy (Reptilia). Ak sa plazy chápu (ako je to dnes pomerne  bežné) len ako iný názov pre sauropsidy (Sauropsida), potom synapsidy nie sú plazy. Ak sa plazy chápu ako všetky blanovce (Amniota) okrem vtákov a cicavcov, potom sú synapsidy (okrem cicavcov) plazy. Ak sa plazy chápu ako synonymum blanovcov, potom sú synapsidy (vrátane či  bez cicavcov) plazy. O tom pozri  článok plazy.

Charakteristika

Synapsidy sa vyznačujú jedným spánkovým otvorom a sklonom k diferencovaniu chrupu. Najstaršie synapsidy sú známe z vrchného karbónu. Najväčší rozmach dosiahli počas permu a začiatkom triasu, vo forme cicavcov aj v treťohorách a štvrtohorách.
Vergt-de-Biron

Poloha

Obec má rozlohu 16,17 km². Najvyšší bod je položený 209 m n. m. a najnižší bod 111 m n. m.

Obyvateľstvo

Počet obyvateľov obce je 181 (2009).
Nasledujúci graf zobrazuje vývoj počtu obyvateľov v obci.
Zdroje: INSEE